אלי לפיד

**אלי לפיד ** (נולד ב-6 ביולי 1957) הוא שדרן רדיו, עורך מוזיקלי ישראלי, סופר, עורך ראשי, מייסד ומנהל של רדיו מציאוֹת - הרדיו הנוסטלגי, על שתי תחנותיו: העברית והלועזית. החל מ-1992 ערך והגיש תוכניות בקול ישראל עד לסגירת רשות השידור ב-2017. במקביל ערך אוספים עבריים ולועזיים עבור חברות התקליטים בישראל.

## ביוגרפיה
לפיד נולד לאריה לפיד, בנקאי במקצועו ולדליה לפיד, שעבדה כמורה במשרד החינוך. לפיד הוא קצר רואי, גדל והתחנך בנהריה.

ב-1984 סיים לימודי תואר ראשון בפסיכולוגיה וחינוך, באוניברסיטת חיפה. בה בעת ללימודיו כיהן כחבר ועד התרבות באגודת הסטודנטים של האוניברסיטה, שם ארגן בין היתר את מופעי ימי הסטודנט.

ב-1986 סיים לפיד לימודי תכנות ומדעי המחשב במכללת הדסה בירושלים, ועבד כמתכנת עד 2020.

החל מ-1992 ערך לפיד כמאה אוספי דיסקים בעברית, צרפתית, איטלקית וספרדית עבור חברות התקליטים: הד ארצי, NMC, הליקון, פונוקול, ויזה-ארט, התו השמיני ומדיה דיירקט.

בתחילת שנות ה-90 החל את הקריירה הרדיופונית שלו בתחנת גלגלצ כעורך מוזיקלי בתוכנית "שישי חם" שהגישה יעל קרמן. כמו כן, ערך לפיד את התוכנית "סידורים" שהגישה נועה ירון ואת תוכנית האולדיז של גלגלצ. עם הקמת רדיו ללא הפסקה בשנת 1995 ערך והגיש לפיד יחד עם ירון אשבל את התוכנית "רדיו שואו".

ב-1992 החל לערוך ולהגיש תוכניות בקול ישראל. תחילה הגיש פינה שבועית בתוכניתו של יואב גינאי "טיסה לילית" ברשת ב'. לאחר מכן ובמשך שנתיים, הגיש יחד עם אהוד מנור את התוכנית "שישי אישי" ברשת ב'. ב-1995 הגיש פינות בתוכניתו של נועם גיל-אור, "דרכי נועם" וכעבור שנתיים הפך לעורך המוזיקלי של התכנית.

### סדרת התוכניות "כל ההתחלות" ו-"כל האגדות"
ב-2002 החל לפיד לראיין אמנים ישראלים ותיקים מהשורה הראשונה, שסיפרו על ראשית דרכם המקצועית בסדרת התוכניות "כל ההתחלות". בתוכנית התראיינו (לפי א'-ב'): 

מבצעים: אבי טולדנו, אביהו מדינה, אבנר גדסי, אושיק לוי, אייל גולן, אלי מגן, אריאל זילבר, אריק סיני, אריק לוי, ארקדי דוכין, בעז שרעבי, ג'ו עמר, גבי ברלין, גבי שושן, גרי אקשטיין, דקלון, דני בן ישראל, דני גרנות, דני ליטני, דוד ד'אור, טריפונס, יגאל בשן, יואב יצחק, יזהר כהן, ישראל גוריון, ישראל יצחקי, חנן יובל, ליאור ייני, לוליק לוי, מישה סגל, מוטי פליישר, משה דץ, משה הלל, מיקי גבריאלוב, עברי לידר, עוזי פוקס, עופר לוי, עידן רייכל, קובי פרץ, רמי קליינשטיין, רן אלירן, שם טוב לוי, שלמה בר, שלמה גרוניך, שלמה יידוב, שלומי שבת, שמוליק קראוס, שלום חנוך.

מבצעות: אביבה אבידן, אביבה פז, אורה זיתנר, אחינועם ניני,  אילנית, אתי אנקרי, אילנה אביטל, אילנה רובינא, אופירה גלוסקא, אסתר עופרים, גאולה גיל, גלי עטרי, ג'וזי כץ, הראלה בר, חוה אלברשטיין, יהודית רביץ, יונה עטרי, יעל לוי, יפה ירקוני, ירדנה ארזי, מיכל טל, מירי אלוני, מרגלית צנעני, נתנאלה, סי היימן, עדנה גורן, עדנה לב, עפרה פוקס-מנור, קורין אלאל, רבקה זהר, ריקה זראי, ריקי גל, רוחמה רז, רותי נבון, ריקה זראי, שושיק שני, שולה חן, שולמית לבנת.

כותבי טקסטים: אבי קורן, אהוד מנור, אורי אסף, דן אלמגור, דודו ברק, חיים חפר, ירון לונדון, יובב כץ, יוסי גמזו, יורם טהר לב, יעקב רוטבליט, נתן זך, נתן יונתן, עמוס אטינגר, רחל שפירא, רימונה די נור, שמרית אור, תלמה אליגון רוז.

מלחינים: אפי נצר, אלונה טוראל, דובי זלצר, יעקב הולנדר, יאיר קלינגר, נורית הירש, נחום היימן, קובי אשרת.

חברי להקות: שלמה צח (אילן ואילנית), זאב נחמה ותמיר קליסקי (אתניקס), גילי ליבר (גאיה), ורדה שגיא, מוני ארנון וסוזי מילר (האחים והאחיות),, גברי בנאי, ישראל פוליאקוב ושייקה לוי (הגשש החיוור), יובל דור, עמי מנדלמן, קיקי רוטשטיין ושלומית אהרון (הכל עובר חביבי), יורם ירוחמי, נאווה ברוכין ונתן כהן (הנשמות הטהורות), דני שושן, חיים רומנו ורוב האקסלי (הצ'רצ'ילים), חיימון אלגרנטי (להקת האריות), יהודה קיסר ורמי דנוך (להקת העוד), מלי ברונשטיין (להקת התותחנים), עודד בן חור (להקת חיל הים), גדי אורון (להקת פיקוד דרום), דובי גל, מוצי ארנון ואבי דור (להקת פיקוד צפון), דקלון ומשה בן מוש (צלילי הכרם), דני גולן (צמד דרום), אורי הרפז ויוסי חורי (צמד הפרברים), גדעון זינגר ויענקלה בן סירא (רביעיית מועדון התיאטרון), קובי רכט, קובי אשרת וחנן יובל (שובבי ציון), דן שרון (שלישיית המעפיל), אושיק לוי, מרדכי פופיק ארנון וחנן גולדבלט (שלישיית התאומים), שלמה ורבנר (שלישיית שריד).

שחקנים ועוד: גבי עמרני, גדי יגיל, גילה אלמגור, דודו טופז, חיים טופול, יעקב בודו, מוטי גלעדי, מוני מושונוב, דב זעירא (מנכ"ל התקליט), רוני בראון (מנכ"ל הליקון).

התוכנית בת השעתיים שודרה במשך 15 שנים, בכל סוף שבוע ברשת ב' וברשת ג'.

ב-2007 החל לפיד לראיין אמנים בינלאומיים (מעל מאה במספר):

זמרי אולדיז: קליף ריצ'רד, טום ג'ונס, אנגלברט המפרדינק, פול אנקה, ניל סדקה, קוני פרנסיס, הלן שפירו, פאט בון, דמיס רוסוס, גילברט אוסאליבן, דיון וורוויק, פטולה קלארק, דונובן, פרנק אייפילד, חוזה פליסיאנו.

אמנים מן העולם: אנריקו מסיאס, מישל פוגאן, אן מארי דוד, ז'אן־פרנסואה מיכאל, לואיג'י (צרפתית), חוליו איגלסיאס (ספרדית), סרג'יו מנדס (פורטוגזית), בובי סולו, ג'יליולה צ'ינקווטי, טוטו קוטוניו, מאסימו רניירי (איטלקית).

מנהיגי להקות: ג'ון אנדרסון וריק וויקמן ("יס"), בריאן וילסון ("נערי החוף"), איאן אנדרסון ("ג'ת'רו טול"), קלאוס מיינה ורודולף שנקר ("סקורפיונס"), בריאן פרי ("רוקסי מיוזיק"), סטיבן וילסון ("פורקיופיין טרי"), פיטר האמיל ("ואן דר גראף ג'נרטור"), תייס ואן ליר ("פוקוס"), ג'רי בקלי ("אמריקה"), ג'ף כריסטי ("כריסטי"), ריי דורסט ("מונגו ג'רי"), דייוויד דריימן ("דיסטרבד"), דן מקאפרטי ("נצרת"), פיי הייסטינג ("קארוואן"), מיק ג'ונס ("פורינר"), קן הנסלי ("יוריה היפ"), רנדי בכמן ("Bachman Turner Overdrive"), רוד ארג'נט ("זומביז"), רוי פיליפס ("פדלרס"), ג'ון מאייאל ("John Mayall & the Bluesbreakers")

חברי להקות: איאן גילן, איאן פייס, ג'ון לורד, רוג'ר גלובר, גלן יוז, דון איירי וסטיב מורס ("דיפ פרפל"), ברני שו ("יוריה היפ"), דייוויד קלייטון תומאס וסטיב קאטס ("דם, יזע ודמעות"), מדלין בל ("בלו מינק"), כריס נורמן ("סמוקי"), ז'אן-ז'אק ברנל ("החונקים"), פול קנטנר ("מטוסו של ג'פרסון"), קארל פאלמר ("אמרסון, לייק ופאלמר"), מריאן גולד ("אלפאוויל"), אנני האסלם ("רנסאנס"), ג'ק ברוס ("הקצפת"), גרהאם בונט ("ריינבו"), גרהאם גולדמן ("10cc"), דריל ג'ונס ("הרולינג סטונס"), רוי אולברייטון ורון הארדין ("נקטר"), טוני בורוס ("מישורים לבנים", "מגדלור אדיסון"), ג'ון מק'נאלי ("המחפשים"), רון גריפית'ס ("בדפינגר"), מיק קמינסקי ("תזמורת אור החשמל"), אוטיס ויליאמס ("הפיתויים"), פרשס וילסון ("אירפשן"), דון פאוול ("סלייד"), בוב אליוט (מתופף "ההוליס"), סאלי קאר (סולנית "אמצע הדרך"), כנרת מאור ("סווינגל סינגרס"), ירון גרשובסקי ("מנהטן טרנספר")

גיטריסטים: ג'ורג' בנסון, ג'ף בק, רובי קריגר ("הדלתות"), סטיב האקט ("ג'נסיס"), אנדי סקוט ("סוויט"), דייב היל ("סלייד"), מיק בוקס ("יוריה היפ"), אדריאן בלו ("קינג קרימזון"), גארי גרין ("ג'נטל ג'איינט"), סטיב הילג' ("גונג").

פופ רוק: כריס דה ברג, פול יאנג, ג'ו ג'קסון, אלקי ברוקס, אליסון מויה, דון מקליין.

בסך הכול שודרו כ-500 פרקים של "כל ההתחלות" ו-"כל האגדות". שלושה פרקים מהסדרה זכו להכלל בין חמשת הספיישלים הטובים בעולם בפסטיבל ניו יורק לתוכניות רדיו. פרקי הסדרה זמינים להאזנה בערוץ ה-YouTube של אלי לפיד.

### התוכנית מציאוֹת
החל מ-2006 ובמשך 11 שנה ערך והגיש את התוכנית מציאוֹת יחד עם נועם גיל-אור ב-88FM. התוכנית שודרה מדי יום שישי בשעות 14:00–16:00, והוקדשה למוזיקת רוק, בעיקר משנות ה-60 וה-70, כולל רוק כבד ורוק מתקדם עם ביצועים נדירים שלא זכו להשמעות רבות ברדיו המסחרי.

במהלך השנים כללה התוכנית גם מצעדים של יצירות, אלבומים ואמנים על פי דירוג המאזינים.

בתוכנית התארחו והופיעו באולפן אמנים בינלאומיים כגון להקת נקטר, ג'ו בונמאסה ומונגו ג'רי, לצד אמנים מקומיים כמו הצ'רצ'ילים ותיסלם. בנוסף, שלא כמקובל, התוכנית אפשרה למאזינים להגיע לאולפן ולהשמיע את השירים האהובים עליהם. התוכנית ירדה מהאוויר בשנת 2017, עם סגירת רשות השידור.
### הפרויקט של אלי לפיד
ב-2017 החל לפיד בפרויקט מחווה לתרבות הישראלית, שבו הפיק שירים יחד עם אמנים שהתראיינו בתוכנית "כל ההתחלות" ותרמו רבות למוזיקה ולתרבות הישראלית. את ההפקה המוזיקלית לכל ארבעת השירים עשה קובי אשרת. 

בשיר הראשון בפרויקט, "נהר צהוב" - גרסה עברית של דני סנדרסון לשיר Yellow River של להקת כריסטי (שנתנה את ברכתה להפקה) - השתתפו כוכבי להקות הקצב בישראל של סוף שנות השישים : עוזי פוקס, אלדד שרים ומאיר ישראל מלהקת "עוזי והסגנונות", חיימון אלגרנטי, מלהקת "האריות", חיים רומנו, שמוליק בודגוב ודני שושן מלהקת "הצ'רצילים".

הסינגל השני בפרויקט של אלי לפיד היה גרסה עברית של אבי קורן, לשירו של שארל אזנבור: "באביב את תשובי חזרה". בהקלטת השיר השתתפו כוכבי להקת הנח"ל של שנות השישים: מירי אלוני, שולה חן, אופירה גלוסקא, אלי מגן ומוטי פליישר (שהגיע במיוחד מארצות הברית להקלטה). בין היתר השתתפו בנגינה: אלונה טוראל בפסנתר, אהרל'ה קמינסקי בתופים ופטר ורטהיימר בכלי נשיפה.

הסינגל השלישי בפרויקט היה גרסה מחודשת לשיר "האיש על הצב", שכתבו שלום חנוך ורוב האקסלי ובוצע במקור על ידי "חבורת לול". בהקלטה החדשה השתתפו "החברים של אריק" - אמנים שאיתם עבד אריק איינשטיין: מוני מושונוב, דורי בן-זאב, מישה סגל ורוב האקסלי. בשיר מנגנים: משה לוי - קלידים, אלון הלל - תופים, אלון אולארצ'יק - בס, שלמה מזרחי וחיים רומנו - גיטרה חשמלית. השיר ראה אור ביום הולדתו ה-80 של אריק איינשטיין.

הסינגל הרביעי בפרויקט היה גרסה מחודשת לשיר "קול אורלוגין", שכתבו דידי מנוסי ויוחנן זראי ובוצע במקור על ידי ריקה זראי. בהקלטה החדשה השתתפו אריק סיני, אילנית, וריקה זראי שהקליטה בצרפת את השירה שלה. בשיר מנגנים: עדי רנרט - פסנתר, ז'אן פול זימריס - תופים, אלי מגן - קונטרהבס, עמוס עבר הדני - גיטרות. השיר ראה אור ביום השנה למותה של ריקה זראי.

### המציאות של אלי לפיד
החל ממאי 2020 ועד נובמבר 2024 ערך והגיש לפיד בגלי צה"ל את הפינה המוזיקלית "המציאוֹת של אלי לפיד" ששודרה בשידור חי מדי מוצאי שבת בתוכנית האקטואליה של עידן קוולר "שישבת". עם הזמן, הפכה הפינה לפינה קבועה ומורחבת שנמשכה כחצי שעה ולעיתים אף יותר. הפינה זכתה לפופולריות רבה בקרב המאזינים, והוקדשה בדרך כלל לאמנים ישראלים שחגגו באותו שבוע יום הולדת. הפינה שילבה בין אירועי אקטואליה לשירים נדירים וייחודיים, כהפוגה לחדשות הבוערות.

### רדיו מציאות
בינואר 2021, הקים לפיד את הרדיו האינטרנטי "רדיו מציאוֹת", המשדר מוזיקה נוסטלגית לועזית 24 שעות, שבעה ימים בשבוע. בתחנה משמש לפיד גם כעורך מוזיקלי של עשר תוכניות בסגנונות מוזיקליים שונים, המשודרות בכל ימות השבוע. בינואר 2022 התווספה תחנה נוסטלגית עברית לרדיו מציאוֹת. גם היא משדרת 24 שעות, שבעה ימים בשבוע. נוסף לניהול התחנה, משמש בה לפיד גם כעורך מוזיקלי של 8 תוכניות שונות של מוזיקה ישראלית בסגנונות שונים.

### הספר "כוכבים קוראים שירים – הפסקול של עם ישראל"
ממוזער|עטיפת הספר "כוכבים קוראים שירים"
בנובמבר 2025 יצא לאור ספרו של אלי לפיד: "כוכבים קוראים שירים – הפסקול של עם ישראל". מעל ל-140 ממיטב היוצרים והמבצעים בארץ מקריאים 140 שירים המשקפים את תולדות עם ישראל, ומהווים מסע מוזיקלי דרך היסטוריית עמנו. כמחווה בינלאומית לתרבות שלנו ולמורשת עמנו, קראו בספר גם אמנים בינלאומיים: דון מקלין-Genesis, פאט בון-Exodus, וקלאוס מיינה (סולן הסקורפיונס)-Jerusalem of Gold. 

הספר מעוצב כאלבום: בעמוד המילים של כל שיר מופיעות שתי תמונות של אמנים הקשורים לשיר, ולצידן ברקודים המאפשרים להאזין לקריאת השירים. בכל שיר המופיע בספר, היוצרים והמבצעים משתפים אנקדוטות על השירים, כפי שסיפרו ללפיד בתוכנית הרדיו שלו "כל ההתחלות".

הספר קיבל הכרה ממלכתית כאשר נשיא המדינה לשעבר רובי ריבלין, והנשיא המכהן יצחק הרצוג, קראו בו את ההמנון הלאומי "התקווה". 

רשימת 151 הקוראים על פי שערי הספר:

בראשית: דון מקלין (Genesis), גלי עטרי (בראשית, אין לי ארץ אחרת), רחל שפירא (בראשית, מה אברך, חלומות, אדבר איתך)

איפה כל אבותינו: סגל (אברהם ושרה, יליד הארץ), מירי אלוני (עקדת יצחק, שיר לשלום), אביהו מדינה (יעקב התמים, שבחי ירושלים), שושיק שני (שוב לא נלך, מול הר סיני), טוביה צפיר (משה משה, גבעת חלפון אינה עונה, אז במצב הנוכחי, שם כספי ציבור, ארבע אחרי הצהריים, עם אחד עם שר אחד), עקיבא נוף (מים לדוד המלך), אילי גורליצקי (שיר הסנדלר, בכל זאת יש בה משהו), יעל קראוס (איפה כל אבותינו), מימי חפר (איפה כל אבותינו).

אם תרצו אין זו אגדה: משה בקר (הרצל, יכול להיות שזה נגמר), ירון לונדון (אליעזר בן יהודה, בואי לאילת, מרדף, כולם חכמים כולם), גיל חובב (אליעזר בן יהודה), פאט בון (Exodus ), עליזה קאשי (אקסודוס, מול הר סיני) צדוק סביר (אקסודוס, סימונה מדימונה), מאיר פניגשטיין (מדינה קטנה), שמרית אור (זכריה בן עזרא, יחד), נורית הירש (אח יא ראב, לצפון באהבה, ירושלים שלי, רק בישראל), איציק כהן (אח יא ראב, כולנו יהודים), שלמה בר (ילדים זה שמחה), יהושע סובול (ילדים זה שמחה), ריטה (ארץ מולדת, מחכה), קובי אשרת (בללייקה, בת שישים, אין לך מה לדאוג, יחד), שלמה גרוניך (המסע לארץ ישראל, באב אל וואד), חיים אידיסיס (המסע לארץ ישראל), רבקה מיכאלי (עברית קשה שפה, בנימין זאב)

ארץ שנאהב: אילנית (ארץ, בשנה הבאה), שייקה פייקוב (ארץ), משה דץ (כאן), מיקה בשן (שמיים), צפנת ירון (גורל אחד), עדנה לב (הדגל שלי), אילנה אביטל (הדגל שלי), ירדנה ארזי (אתה לי ארץ, הביתה), רמי קליינשטין (עוד לא תמו כל פלאייך), יסמין גמליאל (עוד לא תמו כל פלאייך), דודו ברק (לצפון באהבה, פרחים בקנה, היום היום), חדווה עמרני (כנרת (שם הרי גולן)), מילי מירן (שירי לי כנרת), אופירה גלוסקא (חורשת האקליפטוס, שלווה), נתן סלור (שיר העמק), חיימון אלגרנטי (שיר העמק), אורי הרפז (צל ומי באר)

קום והתהלך בארץ: יאיר קלינגר (קום והתהלך בארץ, הביתה, חלומות), יהודה אליאס (קום והתהלך בארץ), קלאוס מיינה, סולן הסקורפיונס (Jerusalem Of Gold ), שולי נתן (ירושלים של זהב), מוטי פליישר (ירושלים שלי, בשמלה אדומה), דני גרנות (ירושלים שלי), גברי בנאי (בין זיכרון יוסף לשכונת הפחים, גבעת חלפון אינה עונה, ככה סתם, כולם חכמים כולם), יזהר כהן (ירושלים האחרת), לוליק לוי (עיר לבנה), אריק סיני (גן השקמים, הליכה לקיסריה), משה טימור (גן השקמים), עירית דותן (תנו לנו יד ונלך), אבי טולנדו (זוהי יפו), מוצי אביב (מלכות החרמון), יובב כץ (מלכות החרמון, בתי את בוכה או צוחקת), אפי נצר (מלכות החרמון, גולני שלי, פרחים בקנה), גדעון גוריון (בת שישים), איתן פרץ (עין גדי)

צה"ל, צה"ל כבר באים: ג'ודי ריבר-שוורץ (פרחים בקנה), ניצה שאול (שירו של צנחן, תן לשים ת'ראש על דיונה, גבעת חלפון אינה עונה, הימים האחרים), אפי וייס (כאן השריונים), גבי ברלין (כאן השריונים), מייק בורשטיין (יצאנו אט), ששי קשת (הייתי נער, שיר הלהקה, עולם כולו נגדנו), יונה אליאן (הייתי נער) נפתלי אלטר (תן לשים ת'ראש על דיונה, איפה טעינו), מיקי קם (תן לשים ת'ראש על דיונה, יכול להיות שזה נגמר, הכל פתוח), אושיק לוי (תן לשים ת'ראש על דיונה, איפה טעינו), דפנה ארמוני (שלווה)

מתש"ח עד חרבות ברזל: רן אלירן (החזיקי לנו אצבעות), רימונה די נור (החזיקי לנו אצבעות), דוד קריבושי (בתי את בוכה או צוחקת, עם אחד עם שיר אחד), דני גולן (הכותל), סי היימן (מרדף), דודו זכאי (נפגשנו שוב), תלמה אליגון רוז (אין לך מה לדאוג, גשם בעתו, ארץ צבי), רותי נבון (גשם בעתו, יום יבוא), נתנאלה (הייה לי חבר הייה לי אח, הליכה לקיסריה), יהורם גאון (ארץ צבי), דורון מזר (אני חוזר הביתה), בועז עופרי (שתי אצבעות מצידון), יפתח קרזנר (אצלנו בגן, מיליון כוכבים), שי-לי עטרי (אצלנו בגן), אסתר שמיר (נר לתצפיתניות, הליכה לקיסריה), עמירן דביר (נר לתצפיתניות), אורלי גלבוע (נר לתצפיתניות), עמרי גליקמן (גיבורי על), אסף פרי (גיבורי על)

פנים ושמות: שייקה לוי (הרעות), רבקה זוהר (מה אברך, בן יפה נולד), עפרה פוקס-מנור (אחי הצעיר יהודה), אורי אסף (כשהיינו ילדים), יובל דור (דמעות של מלאכים), סמדר שיר (נפרדנו כך), יוני רועה (פרי גנך, איזו מדינה), אביבה אבידן (פרי גנך), אלון אבידר (הגברים בוכים בלילה, עם אחד שיר אחד), איילה אשרוב (לאורך הים), עמית פרקש (מיליון כוכבים), אריאל הורוביץ (עשרים אלף איש), דני רובס (פנים ושמות)

ככה ראית ככה חזית: דובי גל (אז במצב הנוכחי), אפרים סידון (אז במצב הנוכחי, שם כספי ציבור), ירון גרשובסקי (אז במצב הנוכחי), יאיר ניצני (פרצופה של המדינה), חנן יובל (דור), רותי ספרוני (בשמלה אדומה), זאב טנא (איפה טעינו), אתי גרוטס (דמוקרטיה), לאה לופטין (הוי ארצי מולדתי, הכל פתוח), רותי הולצמן (הוי ארצי מולדתי), אלי גורנשטיין (יכול להיות שזה נגמר)

עם אחד שיר אחד: מוטי גלעדי (לחיי העם הזה), בעז שרעבי (לתת), חמוטל בן זאב (לתת), קובי לוריא (בוא שיר עברי), יורם רותם (בוא שיר עברי), מוני מושונוב (תוצרת הארץ), אלי מגן (יליד הארץ), שולה חן (ארבע אחרי הצהריים, בוא הביתה), אריאל זילבר (בריון השכונה)

תפילה: בצלאל אלוני (תפילה), דוד ד'אור (שמור על העולם ילד), רוחמה רז (חלומות), דני בסן (דרכנו),יואב גינאי (נדליק ביחד נר), עידית אוהל (אנחנו לא צריכים), ללי שמר (לו יהי), אסנת פז (בואי אמא)לאה נאור (בואי אמא), מיכל טל (מוקדם מדי להפרד), נאוה ברוכין (אחכה לך), נתן כהן (אחכה לך)

תקווה: דורית ראובני (היום היום), יאיר לפיד (צעיר לנצח), רותי בן אברהם (נולדתי לשלום), עידו חיטמן (נולדתי לשלום), זאב נחמה (תותים), לאה שבת (בגלל הרוח), חיים צינוביץ'; (הכל פתוח), אלי לפיד (הן אפשר), ראובן ריבלין (התקווה), יצחק הרצוג (התקווה).

ביולי 2025 החל לפיד בסדרת תוכניות מצולמת, בה הוא מראיין אמנים שמקריאים שירים בספר. התוכנית משודרת בכל יום ראשון בשעה 18:00 ברדיו החברתי הראשון 106FM ובפלטפורמות נוספות.

### זמר
ללפיד הייתה גם קריירה מוזיקלית קצרה כזמר: בצעירותו בנהריה היה סולן להקת "הלפידים". לאחר מכן, בין השנים 1977–1984 הקליט לפיד מספר שירים שיצאו על גבי תקליטי שדרים: הראשון מביניהם כלל את השירים "שנית לדרך" (מילים: אילן גולדהירש, לחן: מרקו בכר) - השיר צעד במצעד השבועי של גלי צה"ל ובמצעד של רשת ג' ב-1977, ואת "רוצה רק אותך" - גרסה עברית שכתב לפיד לשיר Soldier of Fortune של להקת דיפ פרפל. ב-1978 הקליט לפיד את השירים: "הלכת אחרי" (מילים: מירית שם אור, לחן: צביקה פיק) ו-"כרטיס נסיעה" (מילים: משה בן-שאול ואלי בכר, לחן: צביקה פיק). את ארבעת השירים עיבד אלדד שרים. ב-1984 כתב ושר לפיד גרסה עברית לשיר של לוצ'ו דאלה "עוד כוס של יין", בעיבודו של רמי לוין.

### חיים אישיים
לפיד מתגורר בתל אביב ואב לאריאל, דנה ומיכאל.
## פרסים והוקרה
* לפיד זכה בתקליטי זהב עבור עריכת האוספים: "אין כמוה", "תמיד אהבה" ו"על בטוח" בחברת התקליטים הליקון, "נשיקה צרפתית" ו-"Best Disco in Town" בחברת התקליטים NMC.
* שלושה מפרקי התוכנית "כל ההתחלות", זכו להיכלל בין חמשת הספיישלים הטובים בעולם בפסטיבל ניו יורק לתוכניות רדיו: ב-2008 זכה הריאיון עם סולן להקת דיפ פרפל, איאן גילן; ב-2011 זכתה התוכנית "בוב דילן שר גרסאות כיסוי"; וב-2012, התוכנית "אלטון ג'ון שר את להיטי מצעד הפזמונים של שנת 1970".

## קישורים חיצוניים
*אתר רדיו מציאוֹת - נוסטלגיה עם אלי לפיד
*ערוץ ה-YouTube של אלי לפיד
*

## הערות שוליים

קטגוריה:עורכים מוזיקליים ברדיו הישראלי
קטגוריה:שדרני רדיו ישראלים
קטגוריה:תל אביב-יפו: אישים
קטגוריה:בוגרי אוניברסיטת חיפה
קטגוריה:זמרים ישראלים
קטגוריה:בוגרי המכללה האקדמית הדסה ירושלים
קטגוריה:נכים ישראלים
קטגוריה:מתכנתים ישראלים
קטגוריה:ישראלים שנולדו ב-1957